sagorsarker/bangla-wikipedia huggingface dataset:
কুলি (চলচ্চিত্র)

কুলি ১৯৯৭ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী হাস্যরসাত্মক চলচ্চিত্র। ছায়াছবিটি পরিচালনা করেছেন মনতাজুর রহমান আকবর। হিন্দি ছায়াছবি "কুলি নাম্বার ওয়ান" অবলম্বনে ছায়াছবিটির কাহিনী লিখেছেন আবদুল্লাহ জহির বাবু এবং চিত্রনাট্য ও সংলাপ লিখেছেন পরিচালক মনতাজুর রহমান আকবর। একে সিদ্দিকের প্রযোজনায় ছায়াছবিটি পরিবেশিত হয় ফ্লেমিঙ্গো মুভিজের ব্যানারে। এতে নাম চরিত্রে অভিনয় করেছেন ওমর সানী। এছাড়া অন্যান্য গুরুত্বপূর্ণ চরিত্রে অভিনয় করেছেন সাদিকা পারভিন পপি, আমিন খান, সঙ্গীতা ও হুমায়ুন ফরীদি। এই চলচ্চিত্রের মাধ্যমে চলচ্চিত্রে অভিষেক হয় চিত্রনায়িকা পপির। ১ কোটি ২০ লক্ষ টাকা বাজেটের ছবিটি ৭ কোটি টাকা আয় করে।
একজন ধনী ও অহংকারী ব্যক্তি কেরামত আলী ব্যাপারী তার মেয়ের বিয়ের জন্য পাত্রের খোঁজ করছেন। ঘটক পাত্রের সন্ধান নিয়ে এলেও কারো বয়স বেশি, কারো নাম অনেক বড়, কারো আয় কম ইত্যাদি কারণে তার কোনটাই পছন্দ হয়। ঘটক রেগে বলে যান এত বাছবিছার করলে শেষ পর্যন্ত তার মেয়ের বিয়ে কোনো কুলির সাথে হবে এবং হয়ও তাই। ঘটক কুলি রাজুর মাকে পাত্রী দেখাতে গেলে রাজুর হাতে পরে কেরামতের মেয়ে পপির ছবি। ছবি দেখে পপিকে পছন্দ করে রাজু। রাজুর মা আর ঘটক কেরামতের বাড়িতে বিয়ের প্রস্তাব নিয়ে যায়। কেরামত তাদের অনেক ধনী মনে করে খাতির যত্ন করে। কিন্তু সে যখন জানতে পারে পাত্র কুলি তখন সে অপমান করে ও ঘাড় ধাক্কা দিয়ে তাদের বের করে দেয়। সব শোনার পর রাজুর মধ্যে জেদ চাপে যেভাবেই হোক সে পপিকে বিয়ে করবে। রাজু এ ব্যাপারে তার বন্ধু বাবুর সাথে কথা বলে। বাবু তাকে পরামর্শ দেয় দেশের শীর্ষ ধনী জেড ইসলামের ছেলে বিজু ইসলামের ছদ্মবেশে কেরামতকে পটিয়ে তার মেয়েকে বিয়ে করার। পরদিন রাজু বিজু চৌধুরী এবং বাবু তার সহকারী হিসেবে কেরামত আলীর বাড়িতে গিয়ে আশয় নেয়। রাজু পপিকে বিয়ের প্রস্তাব দেয়। এবার কেরামত তার প্রস্তাব মেনে নেয়। ধুমধাম করে তাদের বিয়ে হয়। কিন্তু গোলমাল সাধে পপির মামা আসগর। সে তাদের সাথে শহরে আসতে চায়। বাধ্য হয়ে তাকে নিয়ে শহরে আসে। রাজু পপিকে জানায় তাকে বিয়ে করার জন্য তার বাবা তাকে ত্যাজ্য করেছে। তাই তারা জেড চৌধুরীর বিশাল অট্টালিকায় থাকতে পারবে না। তাদের সাহায্যে এগিয়ে আসে ড্রাইভার বাবু। সে তার এক খালার বাসায় তাদের থাকার বন্দোবস্ত করে দেয়। রাজুকে থাকতে হয় বিজু চৌধুরীর ছদ্মবেশে। এবার বাঁধ সাধে কেরামত নিজেই শহরে এসে রাজুকে রেল স্টেশনে কুলিগিরি করা অবস্থায় পায়। সে রাজুকে একথা বলার পর আবার মিথ্যার আশ্রয় নিতে হয় রাজুকে। সে জানায় স্টেশনে দেখা লোকটি তার জমজ ভাই। এভাবেই এক পর্যায়ে সব গোপন তথ্য ফাঁস হয়ে যায় কেরামত আলীর কাছে।
কুলি ছায়াছবিটি ১৯৯৭ সালে ১৬ মে ঈদুল ফিতরে মুক্তি পায় এবং ব্যবসাসফল হয়। ১ কোটি ২০ লক্ষ টাকা বাজেটের ছবিটি ৭ কোটি টাকা আয় করে।
ছায়াছবিটির সঙ্গীত পরিচালনা করেছেন আলম খান। গানে কণ্ঠ দিয়েছেন এন্ড্রু কিশোর, রুনা লায়লা, রিজিয়া পারভিন, ডলি সায়ন্তনী ও হুমায়ুন ফরীদি।
মিঠাপুকুর বড় মসজিদ

মিঠাপুকুর বড় মসজিদ (মিঠাপুকুর তিন কাতারের মসজিদ) বাংলাদেশের রংপুর বিভাগে অবস্থিত একটি প্রাচীন মসজিদ। এটি মূলত রংপুর জেলার মিঠাপুকুর উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ধারণা করা হয় মোঘল আমলের শেষের দিকে তৈরি।
রংপুর শহর থেকে ২৪ কিলোমিটার দক্ষিণে ও রংপুর-বগুড়া মহাসড়কের উপর অবস্থিত এই মসজিদ। রংপুর থেকে এখানে আসতে হলে আপনাকে প্রথমে বাস বা অটো রিক্সা করে গড়ের মাথা নামক জায়গায় আসতে হবে । এখানে আসার পর পশ্চিম দিকে যে রাস্তাটি চলে গেছে বিরামপুর ও দিনাজপুর সেই রাস্তা ধরে হেটে গেলে ৫ মিনিট আর যানবাহন যেমন রিক্সায় গেলে ২ মিনিটেই যেতে পারবেন মিঠা পুকুর বড় মসজিদে । রাস্তা থেকেই বাম দিকে বা দক্ষিণ দিকে তাকালেই দেখতে পারবেন এই সুন্দর মসজিদটি ।
মিঠাপুকুর নামক উপজেলা সদরে এ মসজিদটি অবস্থিত বলে একে মিঠাপুকুর বড় মসজিদ বলে ।
আয়তাকার তিন গম্বুজ বিশিষ্ট এ মসজিদের পরিমাপ ১০.৬৬ মিঃ। এ মসজিদের সম্মুখে প্রাচীরবেষ্টিত অঙ্গনের পূর্ব পাশের মধ্যবর্তী স্থানে বাংলাদেশের নিজস্ব স্থাপত্য বৈশিষ্ট্যের দোচালা পদ্ধতিতে নির্মিত অপূর্ব প্রবেশ তোরণ ও মসজিদের চার কোণে চারটি কর্ণার টাওয়ার যা ছাদের কিনারা থেকে বেশ ওপরে উঠে ছোট গম্বুজের মতো কিউপোলা আকারে শেষ হয়েছ। আয়তাকার মসজিদটি দুইটি ল্যাটারাল খিলানের সাহায্যে তিন ভাগে ভাগ করে ওপরে তিনটি অর্ধ গোলাকার গম্বুজ নির্মাণ করা হয়েছে।মসজিদের পূর্ব দেয়ালে তিনটি প্রবেশপথ এবং উত্তর ও দক্ষিণে একটি করে মোট পাঁচটি প্রবেশপথ রয়েছে। তিনটি মিহরাব,মসজিদের সম্মুখের দেয়াল,প্যারাপেট দেয়াল ও গম্বুজের ড্রামসমূহ সুন্দর প্যানেল, লতাপাতা, ফুল জ্যামিতিক নক্সা ও সাপের ফনাসদৃশ নক্সা দ্বারা অলংকৃত। মসজিদের সম্মুখের দেয়ালের শিলালিপি থেকে জানা যায় জনৈক শেখ মোহাম্মদ সাবেরের পুত্র শেখ মোহাম্মদ আছের কর্তৃক ১২২৬ হিজরীতে (১৮১০ খ্রিঃ) মসজিদটি নির্মিত।
পাকা সড়কে পশ্চিমে দীর্ঘ, প্রায় ২৫ একর আয়তনে একটি জলাশয় আছে। এটি প্রাক মুসলিম আমলে তৈরি তাতে সন্দেহ নেই। দিঘির নাম মিঠাপুকুর সেই নাম অনুসারে স্থানের নাম হয়েছে মিঠাপুকুর। এ মসজিদের চার কোনায় চারটি মিনার আছে। সেগুলি আট কোনাকার তৈরি। মিনারগুলি ছাদের কিছু উপর উঠে ছোট গম্বুজ শেষ। সামনের দেয়ালে তিনটি প্রবেশ প্তহ আছে। উত্ত্র-দকশিনে একটি করে। সামনের দেয়ালে কেন্দ্রীয় প্রবেশ পথ। ভিতরে পশ্চিম দেয়ালে আছে তিনটি মেহরাব। মসজিদের ছাদের উপরে আছে তিনটি কন্দকারে নির্মিত তিনটি সুন্দর গম্বুজ।
নাইকন ডি৮১০

নাইকন ডি৮১০ নাইকন এর তৈরি ৩৬.৩ মেগাপিক্সেল প্রফেশনাল গ্রেড ফুল ফ্রেম ডিজিটাল সিংগল লেন্স রিফ্লেক্ট ক্যামেরা (এসএলআর)। ক্যামেরাটি জুন ২০১৪ তে অফিসিয়ালি ঘোষণা দেওয়া হয় এবং জুলাই ২০১৪ থেকে বাজারে আসে।
এই ক্যামেরায় মহাকাশের বস্তুগুলো থেকে নির্গত এইচ-আলফা তরঙ্গদৈর্ঘ্যের আলো ধারণ করতে পারে। এই ক্যামেরায় তারার ছবি তোলা সহজ হয়।
মানকালীর ঢিবি

মানকালীর কুন্ড ঢিবি বা মনকালীর কুন্ডধাপ বগুড়া জেলার মহাস্থানগড়ে অবস্থিত বাংলাদেশের একটি প্রত্নতাত্ত্বিক স্থান। ষাটের দশকের শুরুর দিকে তৎকালীন পাকিস্তান প্রত্নতত্ত্ব অধিদপ্তর (বর্তমান বাংলাদেশ প্রত্নতত্ত্ব অধিদপ্তর) এটিকে প্রত্নতাত্ত্বিক স্থান হিসেবে নথিভুক্ত করে।
মহাস্থানগড়ের ভেতর যে সমস্ত প্রাচীন সভ্যতার নিদর্শন পাওয়া যায় তার মধ্যে মানকালী কুন্ড ঢিবি উল্লেখযোগ্য। এটি মহাস্থানগড়ের মজা পুকুরের পূর্বপাড়ে অবস্থিত। ১৯৬৫-৬৬ সালে প্রত্নতত্ত্ব অধিদপ্তরের তত্ত্বাবধানে এখানে খননকাজ শরু হয় ও শেষ পর্যন্ত সুলতানি আমলের একটি মসজিদের ধ্বংসাবশেষসহ বেশ কিছু ছোট ছোট প্রত্নতাত্ত্বিক বস্তু আবিষ্কার করা হয়।
মসজিদটির আয়তন ২৬.২১ থেকে ১৪.৫৪ মিটার। খনন কাজ চলার সময় মসজিদের নিচে একটি মন্দিরেরও কিছু ধ্বংসাবশেষ পাওয়া গিয়েছিল। মসজিদটিতে কোন শিলালিপি পাওয়া যায়নি তবে মসজিদের অবকাঠামো দেখে প্রত্নতত্ত্ববিদগণ ধারণা করেন এটি খুব সম্ভবত মুঘল আমলের পূর্বেই নির্মাণ করা হয়েছিল।
মানকালীর ঢিবির পাশে একটি ছোট জলাশয় রয়েছে ও জলাশয়টি থেকে ঢিবিটি দেখতে উঁচু মনে হওয়ায় এটি কুন্ড বা (কূপ) নামে পরিচিত। দুটি মিলে এই স্থাপনাকে মনকালীর কুন্ডধাপ নামে ডাকা হয়। কিংবদন্তি অনুসারে, এই স্থানে প্রথমে একটি মন্দির নির্মাণ করেন রাজা মানসিংহ ও তার ভাই তানসিংহ। অন্যান্য কিংবদন্তি অনুসারে, এখানে মসজিদটি নির্মাণ করেছিলেন ঘোড়াঘাটের জমিদারগণ এছাড়াও এখানে পাওয়া জৈন প্রতিমা দেখে অনেকেই মনে করেন পূর্বে জৈন ধর্মগুরুদের আবাসস্থল ছিলো স্থানটি।
মসজিদ ছাড়াও এখানে আবিষ্কৃত হওয়া অন্যান্য জিনিসের মধ্যে রয়েছে উত্তরাঞ্চলীয় কালো চকচকে মৃৎপাত্রের খণ্ডাংশ, কিছু শুঙ্গযুগের পোড়ামাটির ফলক, একটি জৈন প্রতিমা, ব্রোঞ্জের গণেশ ও গরুড় মূর্তি ও কিছু অলঙ্কৃত ইটের ভগ্নাংশ থেকে পাওয়া গেছে। এগুলো থেকে অনেক প্রত্নতত্ত্ববিদই ধারণা করেন এখানে আবিষ্কৃত মন্দিরটি পালযুগে নির্মিত।
উত্তর-দক্ষিণে লম্বা মসজিদের দেওয়ালগুলো ১.২ মিটার থেকে ১.৫১ মিটার পর্যন্ত পুরু। মসজিদের পশ্চিম দেওয়া অর্ধাগোলাকারভাবে নির্মিত পাঁচটি মেহরাব রয়েছে ও মেহরাব বরাবর পূর্ব দেয়ালে রয়েছে পাঁচটি দরজা। কেন্দ্রীয় মেহরাবটি নকশাকৃত ও অন্য সবগুলোর চেয়ে আকারে বড়। অভ্যন্তরে জ্যামিতিক আকারে নির্মিত মসজিদটি ২ সারি স্তম্ভে- লম্বালম্বিভাবে তিন খণ্ডে ও আড়াআড়িভাবে পাঁচ খণ্ডে বিভক্ত।
কেন্দ্রীয় মেহরাবসংলগ্ন উত্তর দিকে ছিলো ১.৭৭ ও ১.৫ মিটার আয়তনের একটি উঁচু মিনার বা ভাষণ মঞ্চ। এছাড়াও মসজিদের ভেতর ১.৫ মিটার থেকে ০.২২ মিটার উঁচু তিনটি বেদির অস্তিত্ব রয়েছে সেগুলো অনুমানিক ইমামের সাহায্যকারী মোকাব্বরের জন্য তৈরি করা হয়েছিলো। মসজিদের পূর্ব দেওয়াল সংলগ্ন পূর্বদিকে ৭.৫৭ মিটার প্রশস্ত একটি উন্মুক্ত অঙ্গন ছিলো বলে ধারণা করা হয়।
শাহ নেয়ামত উল্লাহ ওয়ালীর সমাধি

শাহ নেয়ামত উল্লাহ ওয়ালীর সমাধি মুঘল যুগের সর্বপ্রথম সমাধি স্থাপত্য নিদর্শন বলে বিবেচনা করা হয়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
শাহ নেয়ামত উল্লাহ ওয়ালী দীর্ঘদিন তৎকালীন গৌড়ে সুনামের সঙ্গে ইসলাম প্রচার করে ফিরোজপুরেই ১০৭৫ হিজরী (১৬৬৪ খ্রিষ্টাব্দে) মতান্তরে ১০৮০ হিজরীতে (১৬৬৯ খ্রিষ্টাব্দে) সমাধিস্থ হন।
শাহ নেয়ামত উল্লাহ ওয়ালীর সমাধি উঁচু ভিটের ‍উপর দণ্ডায়মান এ সমাধিটি বর্গাকৃতির এক গম্বুজ বিশিষ্ট ইমারত। সমাধি ভবন এর প্রত্যেক দিকে ৪৯ ফুট দৈর্ঘ্য প্রস্থ এবং মধ্য প্রকোষ্ঠটি সাড়ে ২১ ফুট বর্গ। প্রত্যেক দেয়ালে তিনটি করে প্রবেশ পথ সন্নিবেশিত হওয়াতে এ মাজার শরীফকে বারদুয়ারী বলা হয়। মূল কক্ষের চারদিকে ঘিরে রয়েছে টানা ভর্টেড বারান্দা। মূল মাজার কক্ষের চর্তুদিকে একটি দরজা বিদ্যমান। সমস্ত দরজা গুলি খিলানযুক্ত মূল কক্ষের ওয়াল ভোল্ট গম্বুজ এর ভার বহন করে।
চাঁপাইনবাবগঞ্জ থেকে প্রায় ৩৫ কি.মি. দূরত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্স এর অভ্যান্তরে শাহ নেয়ামতউল্লাহ এর তিন গম্বুজ মসজিদের উত্তরে শাহ নেয়ামতউল্লাহ এর মাজার অবস্থিত।
মূলত এটি এক গম্বুজ বিশিষ্ট সমাধি ভবন। সমাধি ভবনটি মাজার হিসেবে এখনো সচল আছে।
এখনো অনেক রাত

এখনো অনেক রাত ১৯৯৭ সালে মুক্তিপ্রাপ্ত বাংলাদেশী বাংলা ভাষার মুক্তিযুদ্ধভিত্তিক চলচ্চিত্র। ছায়াছবিটি পরিচালনা করেছেন খান আতাউর রহমান। এটি খান আতা পরিচালিত শেষ চলচ্চিত্র। এই ছায়াছবির কাহিনী, চিত্রনাট্য ও সংলাপ লিখেছেন খান আতাউর রহমান। খান আতাউর রহমানের প্রযোজনায় চলচ্চিত্রটি পরিবেশিত হয় খান আতা প্রাইভেট লিমিটেডের ব্যানারে। মুক্তিযুদ্ধ এবং মুক্তিযুদ্ধের পরের সময়ের চিত্র তুলে ধরা হয়েছে এই ছায়াছবিতে। এতে প্রধান চরিত্রে অভিনয় করেছেন সুচরিতা, ফারুক, আলীরাজ, ববিতা, খান আসিফ আগুন প্রমুখ। এই চলচ্চিত্রের জন্য খান আতাউর রহমান ২২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ গীতিকার হিসেবে পুরস্কার লাভ করেন।
১৯৭১ সাল। দেশে যুদ্ধ শুরু হয়ে গেছে। জাহেদ, কামাল, সাব্বিররা যুদ্ধে গেছে। সেখানে তারা যুদ্ধের বিভিষিকা দেখে আতংকিত হয়। যুদ্ধ শেষে বাড়ি ফিরে সবাই কিন্তু সব কিছুতেই রয়ে যায় অপূর্ণতা। যুদ্ধের বিশ বছর পর নিতি জাহেদকে পাবনায় পাগলাগারদে আবিষ্কার করে। যে সেখানে থেকে থেকে চিৎকার করে উঠে। যুদ্ধ শেষ হলে আমরা স্বাধীনতা কতটুকু উপলব্ধি করতে পারছি।
খান আতাউর রহমান ছায়াছবির কাহিনী, চিত্রনাট্য ও সংলাপ লিখে নির্মাণ কাজ শুরু করেন ১৯৯৪ সালে। ছায়াছবিটির শ্যুটিং হয় বাংলাদেশ চলচ্চিত্র উন্নয়ন সংস্থা ও পাবনা মানসিক হাসপাতালে। ১৯৯৭ সালে নির্মাণ কাজ শেষে সেন্সরের জন্য আবেদন করা হয়। সেন্সর বোর্ড ছায়াছবিটির ৭টি দৃশ্য বাদ দিতে বলায় পরিচালক খান আতাউর রহমান ক্ষুদ্ধ হন।
এখনো অনেক রাত ১৯৯৭ সালের ১২ ডিসেম্বরে খান আতার মৃত্যুর পর মুক্তি পায়।
এখনো অনেক রাত ছায়াছবির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান। গানে কণ্ঠ দিয়েছেন খান আসিফ আগুন, রুমানা ইসলাম ও দিপ্তি রাজবংশী।
২২তম জাতীয় চলচ্চিত্র পুরস্কার
লালদিঘি নয় গম্বুজ মসজিদ

লালদিঘি নয় গম্বুজ মসজিদ বা লালদিঘি মসজিদ রংপুর জেলার বদরগঞ্জ উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। মসজিদটি বদরগঞ্জ উপজেলার লালদিঘি নামক স্থানে অবস্থিত বলে একে স্থানের নামেই নামকরণ করা হয়েছে।
ভারতীয় উপমহাদেশে ব্রিটিশ শাসনামলে সর্বপ্রথম মসজিদটি আবিষ্কৃত হয়। পরবর্তীতে স্থানটিকে পরিষ্কার করে ও মসজিদটি সংস্কার করে সেটি স্থানীয়রা ব্যবহার করতে শুরু করে। মসজিদটি আবিষ্কারের সময় সেখানে এর নির্মাণকাল সম্পর্কে কোন শিলালিপি পাওয়া যায়নি বলে এর নির্মাণকাল সম্পর্কে সঠিক তথ্য জানা যায় না। তবে কিংবদন্তি অনুসারে জনৈক দিলওয়ার খান মসজিদটি নির্মাণ করেন। তবে মসজিদটির মূল দরজার উপরের অংশে একটি দাগ দেখে ধারণা করা হয় সেখানে খুব সম্ভবত মসজিদটির নাম ও নির্মাণফলক বসানো ছিলো যদিও সেটি পাওয়া যায়নি।
লালদিঘি মসজিদটি পুরুটাই একটি বেদীর উপর বসানো। বেদী বা মঞ্চটির উচ্চতা ১ মিটার। এক মিটার বেদীর অর্ধেকটা জুড়ে রয়েছে মসজিদ ও বাকী অর্ধাংশ আযান দেওয়ার কাজে ব্যবহৃত হত বলে ধারণা করা হয়ে থাকে। মসজিদটির সামনে রয়েছে বড় একটি প্রবেশপথ। মসজিদের অংশে থেকে বেদীর অপর অংশে পৌছানোর জন্য রয়েছে একটি সিঁড়ি। মসজিদটি তৈরির সময় এতে ইট ও চুনসুড়কি ব্যবহার করা হয়েছে। কাছেই রয়েছে ছোট একটি ঘাট বাঁধানো পুকুর।
মসজিদটিতে মোট নয়টি গম্বুজ রয়েছে যার প্রতি বাহুর দৈর্ঘ্য ৯.৪৫ মিটার। মসজিদটির উত্তর, পূর্ব ও দক্ষিণ দেওয়ালে মোট তিনটি করে ৯টি প্রবেশ পথ রয়েছে। প্রত্যেক দেওয়ালের মাঝের প্রবেশপথটি অপর দুটি থেকে কিছুটা বড় আকৃতির। মসজিদের পশ্চিম দেওয়ালে রয়েছে তিনটি মেহরাব যারমধ্যে কেন্দ্রীয় মেহরাবটি অপর দুটির চেয়ে বড় আকৃতির।
হরিশ্চন্দ্রপুর ১ সমষ্টি উন্নয়ন ব্লক

হরিশ্চন্দ্রপুর ১ সমষ্টি উন্নয়ন ব্লক পশ্চিমবঙ্গের মালদা জেলার চাঁচল মহকুমার অন্তর্গত একটি প্রশাসনিক বিভাগ। হরিশ্চন্দ্রপুর তহশিলটি দুটি ভাগে বিভক্ত ১ নং ব্লক উত্তরাংশ নিয়ে গঠিত এবং ২ নং ব্লকটি দক্ষিণাংশ নিয়ে গঠিত। এই ব্লকের সদরদপ্তর হরিশ্চন্দ্রপুরে অবস্থিত।
হরিশ্চন্দ্রপুর ১ নং ব্লক দ্রাঘিমাংশে অবস্থিত। এই ব্লকটি মালদা জেলার একবারে উত্তরাংশে, উত্তরে রয়েছে বিহার। ব্লকটির মত আয়তন হলো ১৭১.৪০ বর্গ কিলোমিটার।
হরিশ্চন্দ্রপুর ১ সমষ্টি উন্নয়ন ব্লকের পঞ্চায়েত সমিতির গ্রাম পঞ্চায়েত গুলি হলো: কুশিদা, বড়ই, রাশিদাবাদ, তুলশিহাটা, ভিঙ্গলে, মাহেন্দ্রপুর, হরিশ্চন্দ্রপুর ।
২০১১ সালের জনগণনা অনুসারে, হরিশ্চন্দ্রপুর ১ ব্লকের জনসংখ্যা ১৯৯,৪৯৩। এর মধ্যে ১০৩,১৮৩ জন পুরুষ ও ৯৬,৩১০ জন মহিলা।
২০১১ সালের জনগণনা অনুসারে, হরিশ্চন্দ্রপুর ১ ব্লকের ১৯৯,৪৯৩ জনের মধ্যে ৮৮,৫৯১ জন স্বাক্ষর। তার মধ্যে ৫০,১৯৬ জন পুরুষ ও ৩৮,৩৯৫ জন মহিলা।
অড়হর

অড়হর এক প্রকার ডাল বীজ। কথ্য ভাষায় এ উদ্ভিদটি অরল নামে পরিচিত। এর ইংরেজি নাম "pigeon pea"। বৈজ্ঞানিক নাম "Cajanus cajan"। পরিবার leguminosae।
অড়হর হার্ব জাতীয় বর্ষজীবি গাছ। পাতা কিছুটা লম্বা ও মাথা চোখা আকারের হয়। ফুল হলদে, এর বীজ ছোটো গোলাকার। ফল আকারে ছোটো কড়াইন শুটির মতো, কিন্তু একটু চ্যাপ্টা হয়। এটি যেকোন জমিতে জন্মায়।
সারা বিশ্বে আনুমানিক ৪৪.৯ লক্ষ টন অড়হর ডাল উৎপাদন হয়। এই উৎপাদনের প্রায় ৬৩% ভারতে উৎপন্ন হয়। বাংলাদেশে বেশির ভাগ অড়হরের চাষ করা হয় কুষ্টিয়া, রংপুর, দিনাজপুর ও যশোর জেলায়। এর বীজ ফেব্রুয়ারি-মার্চের দিকে পাকে। বীজ লাগাতে হয় এপ্রিল-মে মাসে অর্থাৎ বর্ষার আগে।
অড়হর ডালের আদি নিবাস বোম্বাই, মাদ্রাজ, যুক্তপ্রদেশ, মায়ানমার, মধ্যভারত, বাংলায় ও আসামে চাষ হয়। বাংলাদেশে উত্তরবঙ্গে চাষ হয়।
কাঁটানটে

কাঁটানটে এর বৈজ্ঞানিক নাম "Amaranthus spinosus" ও ইংরেজি নাম spiny amaranth, spiny pigweed, prickly amaranth or thorny amaranth। এটি " Amaranthaceae" পরিবারের অন্তর্গত। অন্যান্য স্থানীয় নাম: কাঁটাখুইড়া, খুড়াকাঁটা, খৈরাকাটা ইত্যাদি।
কাঁটানটে বহুবর্ষজীবী। কাঁটানটে একটি গুল্মজাতীয় কাঁটাযুক্ত পাতাবিশিষ্ট আগাছা। সাধারণত ১.০-১.২ মিটার (৪০-৪৮ ইঞ্চি) পর্যন্ত লম্বা হতে পারে। কাণ্ড ও পাতা সাধারণত লালচে দাগযুক্ত । পাতার আকৃতি অনেকটা ছোট। পাতার আগার দিকটা ক্রমশ সরু। পাতার বোঁটায় দৃঢ় লম্বা সূচালো দুটি কাঁটা থাকে। কাণ্ড শক্ত গাঁটযুক্ত এবং কাঁটায় ভরা থাকে। কাণ্ড খাড়া হালকা গোলাপী এবং শাখা-প্রশাখাবিশিষ্ট। ফুলের রং ফিকে সবুজ, গুচ্ছবদ্ধ অবস্থায় থাকে। বীজ চকচকে কালো। বীজ দিয়ে বংশবিস্তার করে।
বাংলাদেশের সর্বত্র কাঁটা নটে দেখা যায়।
বীজ থেকে বংশবিস্তার হয়ে থাকে। বীজের রং কালো তবে রং উজ্জ্বল হয়ে থাকে। বর্ষার শেষে গাছে ফুল ফোটে, আশ্বিন মাসে ফল ধরে। পতিত জমি ও ক্ষেতের আইলে নিজে থেকেই জন্মে থাকে। এমনকি শাক-সবজির ক্ষেতেও দু’চারটে কাঁটা নটে দেখতে পাওয়া যায়। একে কাটিং এর মাধ্যমেও বংশ বিস্তার ঘটানো যায়।
বীজের রং কালচে হলেও উজ্জ্বল। বর্ষার শেষে গাছে ফুল হয় ও আশ্বিনে ফল।
কাঁটানটে একটি অনাবাদি উদ্ভিদ। এটা শাক এবং ওষুধি হিসেবে ব্যবহৃত হয়।
কাঁটানটে উন্নত মানের পুস্টি রয়েছে। আহার উপযোগী কাঁটানটে শাকে রয়েছে-প্রোটিন, ভিটামিন-এ, ভিটামিন-বি৬, ভিটামিন-সি, ভিটামিন-কে, থায়ামিন, রিভাফ্লাভিন, নিয়াসিন, Pantothenic acid, খনিজ উপাদানের মধ্যে রয়েছে: ক্যালসিয়াম, আইরন, ম্যানেসিয়াম, ফসফরাস, পটাশিয়াম, সোডিয়াম, জিঙ্ক, কপার, ম্যাঙ্গানিজ, সেলেনিয়াম, আরও রয়েছে Histidine, Isoleucine, Leucine, Threonine লাইসিন, ট্রিপটোফেন ইত্যাদি।
ধনিয়াচক মসজিদ

ধনিয়াচক মসজিদ () বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
গৌড়ের ইতিহাসসমৃদ্ধ চাঁপাইনবাবগঞ্জ জেলায় শিবগঞ্জ মোঘল আমল এর বেশ সমৃদ্ধ একটি নগরী ছিলো। মোঘল আমলের অনেক স্থাপনার মধ্যে ধনিয়াচক মসজিদ একটি।
ধনিয়াচক মসজিদটি বাংলার মুসলিম শাসনামলের মধ্যযুগীয় স্থাপত্যকলার এক অপূর্ব নিদর্শন। মসজিদ টি ঈট ও টেরাকোটা নির্মিত একটি মোঘল আমলের স্থাপত্য এর উদাহরণ। মসজিদের চার কোণে ৪টি অষ্টকোনাকৃতির মিনার বা টারেট এবং ওপরে বেশ কয়েকটি গম্বুজ আছে। সামনের দিকে ৩ টি প্রবেশপথ। যার মধ্যে মাঝেরটা তুলনামূলকভাবে বড়। মসজিদ এর উত্তর এবং দক্ষিণ দিকে ২ টি করে আরো ৪ টি প্রবেশপথ আছে।
সোনা মসজিদ স্থল বন্দর এলাকা থেকে মাত্র ১ কি:মি: দূরে মসজিদটি অবস্থিত। মসজিদটিটর অবস্থান মূল সড়ক থেকে একটু ভিতরের দিকে।
বিবি মরিয়মের সমাধি

বিবি মরিয়মের সমাধি মুঘল আমলে নির্মিত একটি সমাধি সৌধ। এটি বাংলাদেশের নারায়ণগঞ্জ জেলার হাজীগঞ্জ এলাকায় অবস্থিত। এটি তৎকালীন মুঘল সম্রাট নিয়োজিত সুবেদার শায়েস্তা খাঁন কর্তৃক নির্মিত বলে ধারণা করা হয়।
সমাধি ও এর লাগোয়া মসজিদের নির্মাণ কাল ১৬৬৪-৮৮ খ্রিষ্টাব্দ অনুমান করা হয়। সমাধিতে শায়িত বিবি মরিয়মকে তৎকালীন বাংলার মুঘল সুবাদার শায়েস্তা খানের কন্যা এবং ইরান দখত এর বোন তুরান দখত হিসেবে ঐতিহাসিকরা ধারণা করেন। 
সমাধি সৌধটি সুউচ্চ প্রাচীর দিয়ে ঘেরা একটি আয়তাকার প্রাঙ্গনের মাঝখানে ভূমি থেকে উঁচু ভিতের মাঝে নির্মিত। বর্গাকার ইমারতটিতে একটি গম্বুজ পরিলক্ষিত হয়। এছাড়াও ভবনের চারদিকে খিলান ছাদ বিশিষ্ট বারান্দা ঘিরে রয়েছে। সমাধি সৌধটির কেন্দ্রস্থলে চতুষ্কোণ কক্ষে রয়েছে তিন ধাপ বিশিষ্ট সমাধি। সমাধিটি শ্বেত পাথরে নির্মিত ও লতা পাতার নকশা অঙ্কিত। এছাড়াও কবর ফলক ও সমাধি লাগোয়া বারান্দায় বেশ কয়েকটি সাধারণ কবরও রয়েছে।
সমাধি সৌধটির পশ্চিম পাশে তিন গম্বুজ বিশিষ্ট মসজিদ রয়েছে যার নির্মাণকাল সৌধটির সমসাময়িক অর্থাৎ ১৬৬৪-৮৮ সালে শায়েস্তা খাঁন নির্মাণ করেছিলেন বলে মনে করা হয়। সমাধিতে শায়িত বিবি মরিয়মের নামেই একে বিবি মরিয়মের মসজিদ নামকরণ করা হয়েছে।
দক্ষিণবঙ্গ

দক্ষিণবঙ্গ বা দক্ষিণ বাংলা হলো বঙ্গ এলাকার দক্ষিণাংশ। এটি বাংলাদেশের খুলনা বিভাগ, ফরিদপুর বিভাগ ও বরিশাল বিভাগ এবং ভারতের পশ্চিমবঙ্গ রাজ্যের প্রেসিডেন্সি বিভাগ, বর্ধমান বিভাগ , মেদিনীপুর বিভাগ ও মালদহ বিভাগের মুর্শিদাবাদ জেলা নিয়ে গঠিত। বাংলাদেশের দক্ষিণ বঙ্গের প্রধান শহর হলো খুলনা এবং পশ্চিমবঙ্গ রাজ্যের দক্ষিণ বঙ্গের প্রধান শহর হলো কলকাতা। এই অঞ্চলে বাংলাদেশ ও পশ্চিমবঙ্গের বিখ্যাত পর্যটন আকর্ষণ সুন্দরবন অবস্থিত।
দক্ষিণ বাংলার প্রধান শহর ও নগরগুলি:
দক্ষিণাঞ্চল ক্রিকেট দল বাংলাদেশের একটি প্রথম শ্রেণীর ক্রিকেট দল যা বাংলাদেশ ক্রিকেট লীগে দক্ষিণ বাংলাদেশের (খুলনা ও বরিশাল) প্রতিনিধিত্ব করে এবং ফরিদপুর নতুন দল হিসেবে যোগদান করছে।
বাড়িউড়া প্রাচীন পুল

বাড়িউড়া প্রাচীন পুল, যেটি হাতিরপুল নামেই পরিচিত, বাংলাদেশের ব্রাহ্মণবাড়িয়া জেলার একটি প্রাচীন পুল বা সেতু। এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত।
পুলটি চট্টগ্রাম ব্রাহ্মণবাড়িয়া জেলা হতে উত্তরে সরাইল উপজেলায় অবস্থিত। মোঘল আমলে বাড়িউড়া নামক স্থানে, বর্তমান ঢাকা-সিলেট মহাসড়কের পাশেই এটি নির্মিত হয়। সরাইল ও শাহবাজপুরকে যুক্ত করার জন্য ইট ও চুন-সুর্কি ব্যবহার করে ১৬শ শতাব্দীতে প্রাচীন এ পুলটি নির্মিত হয়।
সরাইল অঞ্চলটি ছিলো সমতট জনপদের অংশ। ঈসা খাঁ এখানে তার অস্থায়ী রাজধানী স্থাপন করার পর, তৎকালীন দেওয়ান শাহবাজ খান দেওয়ানি লাভের পর বর্তমান শাহবাজপুরে তার কাচারি নির্মাণ করেন। তার নিবাস সরাইলে হবার কারণে শাহবাজপুরে যাতায়াতের জন্য সরাইল থেকে শাহবাজপুর পর্যন্ত আনুমানিক ১৬৫০ সালে তিনি একটি রাস্তা নির্মাণ করেছলিেন। বর্তমানে পরিত্যক্ত রাস্তাটি কুট্টাপাড়ার মোড় হতে শাহবাজপুর পর্যন্ত বিস্তৃত রয়েছে, যেটি স্থানীয়দের কাছে জাঙ্গাল নামে পরিচিত। এই রাস্তায়ই ১৬৫০ সালে শাহবাজ খান পুলটি নির্মাণ করেন। মূলত তখনকার দেওয়ানগণ এই পথে হাতির পিঠে করে চলাচল করতেন এবং পুলটির গোড়ায় হাতি সমেত প্রায়শই বিশ্রাম গ্রহণ করতেন বলে এটিকে হাতিরপুল নামে পরিচিতি লাভ করে।
বাড়িউড়া প্রাচীন পুলটি বহুদিন যাবৎ পরিত্যক্ত অবস্থায় এবং ঝুপে বেষ্টিত ছিল। বর্তমানে, বাংলাদেশ রোড ট্রান্সপোর্ট কর্পোরেশন (বি.আর.টি.সি.) কর্তৃক খালের স্রোত, দক্ষিণ পাশে একটি আধুনিক পুল নির্মাণ করে এর নিচ দিয়ে ঘুড়িয়ে নেওয়া হয়েছে যাতে প্রাচীন নিদর্শনটিকে রক্ষা করা যায়।
পাগলা সেতু

পাগলা সেতু একটি মূঘল আমলে নির্মিত সেতু। এর ধ্বংসাবশেষ রাজধানী ঢাকার ৪.৫ কিমি পূর্বে ঢাকা-নারায়ণগঞ্জ সড়কের পাগলা এলাকায় অবস্থিত। সম্ভবত ১৬৬০ খ্রিষ্টাব্দে বাংলার তৎকালীন সুবাদার মীর জুমলা নির্মাণ করেন। 
সুবাদার মীর জুমলার আমলে ঢাকা ও তার পার্শ্ববর্তী এলাকায় বেশ কিছু মুঘল স্থাপনা যেমন রাস্তা, সেতু, সংযোগ সড়ক নির্মিত হয়। তিনি রাজধানী ঢাকা ও নারায়ণগঞ্জ (তৎকালীন খিজিরপুর)এর সংযোগকারী রাস্তার পাগলা নামক স্থানে সেতুটি নির্মাণ করেন। ধারণা করা হয় এখানে একসময় পাগলা নদী প্রবাহিত ছিল যার উপর সেতুটি নির্মাণ করা হয়।
১৬৬৬ খ্রিষ্টাব্দে ফরাসী পর্যটক টেভারনিয়ার এর বর্ণনায় পাগলা সেতুটির উল্লেখ পাওয়া যায়। এটিকে তিনি ‘ইটের একটি সুন্দর সেতু’ বলে অভিহিত করেন।
১৮২৪ সালে কলকাতার লর্ড বিশপ হেবার পাগলার সেতুটি দেখতে গিয়েছিলেন বলে উল্লেখ পাওয়া যায়। তিনি এটিকে স্থাপত্যের একটি চমৎকার নিদর্শন হিসেবে চিহ্নিত করেন।
এছাড়াও চার্লস ড’য়লির আঁকা ছবিতে পাগলার সেতুটির ভগ্ন অবস্থার যে চিত্র পাওয়া যায় তাতে সেতুটি যে দৃষ্টিনন্দন ছিল তার প্রমাণ পাওয়া যায়।
আবহাওয়া ও প্রাকৃতিক কারণে সম্পূর্ণ ধ্বংসপ্রাপ্ত পাগলার পুলের মিনারের মত কয়েকটি পিলারের ধ্বংসাবশেষ এখনো রয়েছে।
ধানমন্ডি শাহী ঈদগাহ

ধানমন্ডি শাহী ঈদগাহ ঢাকার ধানমন্ডি থানায় অবস্থিত একটি প্রাচীন ধর্মীয় স্থাপনা। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খ্রিষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য মীর আবুল কাসেম ধানমন্ডির শাহী ঈদগাহ প্রতিষ্ঠা করেন। ঢাকায় অবস্থিত মুঘল স্থাপত্য নিদর্শনসমূহের অন্যতম এই ঈদগাহ। ঈদগাহটি বর্তমানেও ঈদের (২০২৫ নাগাদ) নামাযের জন্য ব্যবহৃত হয়ে থাকে। ১৯৮১ সাল থেকে ঈদগাহটি সংরক্ষণ করছে বাংলাদেশ প্রত্নতত্ত্ব অধিদপ্তর।
তৎকালীন সময়ে ধানমন্ডি শাহী ঈদগাহটি মুল শহর থেকে বেশ খানিকটা দূরে ছিল। মূল শহর, অর্থাৎ পুরনো ঢাকায় বেশ কয়েকটি সুলতানি ঈদগাহ থাকলেও বড় আকারে কোন ঈদগাহ ছিল না। তাই মীর আবুল কাসেম ঈদগাহের জন্য জায়গা খুজতে থাকে। অবশেষ তিনি ধানমন্ডি এলাকা বেছে নেন। কাজেই মূল নগর থেকে কিছুটা দূরে খোলা জায়গায় এবং সাত মসজিদের কাছে হওয়ায় ধানমন্ডি এলাকাতে ঈদগাহটি নির্মিত হয়। সেসময় সাত মসজিদে জল ও স্থলপথ - দুইভাবেই যোগাযোগ ব্যবস্থা ভাল ছিল। সেসময় এই ঈদগাহের পাশ দিয়ে পান্ডু নদীর একটা শাখা প্রবাহিত হত, যা বর্তমান সাত মসজিদের কাছে বুড়িগঙ্গার সাথে মিলিত হত। প্রথমদিকে এখানে শুধু সুবেদার, নায়েবে নাজিম ও অভিজাত মুঘল কর্মকর্তা এবং তাদের স্বজন-বান্ধবরাই নামাজ পড়তে পারতেন, সাধারণ নগরবাসীরা এতে প্রবেশ করার তেমন একটা সুযোগ পেতেন না। পরে ঈদগাহটি সকলের জন্য উন্মুক্ত করা হয়। ফলশ্রুতিতে,ঢাকাসহ আশপাশের বিভিন্ন অঞ্চল থেকে মুসল্লিরা আসতেন।
ধানমন্ডি ঈদগাহের দৈর্ঘ্যে ১৪৫ ফিট ও প্রস্থে ১৩৭ ফিট। ৪ ফিট উচু করে ভূমির উপরে এটি নির্মিত হয় যাতে বন্যার ক্ষতি থেকে রক্ষা পাওয়া যায়। এর চারকোণে অষ্টাভূজাকৃতির বুরুজ রয়েছে। তিন ধাপের মিম্বর ঈদগাহের উত্তর পাশে রয়েছে, এখানে দাঁড়িয়ে ইমামরা নামায পড়ান। ঈদগাহটি চারদিকে ১৫ ফিট উচু প্রাচীর দিয়ে ঘেরা। তবে,বর্তমানে কেবল পশ্চিম দিকের প্রাচীরটিই মোঘল আমলের। পশ্চিম প্রাচীরের মাঝ বরাবর প্রধান মেহরাব। প্রধান মেহরাবের দুই দিকে আছে বহু খাঁজবিশিষ্ট নকশা করা প্যানেল। এছাড়া ছোট আকারের দুইটি মেহরাব আছে এর দুই পাশে। মেহরাবগুলো দেয়ালের আয়তাকার ফ্রেমের ভেতরে অবস্থিত।
ডিশুম

" " 'ডিশুম' " " একটি ২০১৬ ভারতীয় অ্যাকশন কমেডি চলচ্চিত্র, যা রোহিত ধাওয়ান পরিচালিত এবং প্রযোজনা করেছেন সাজিদ নাদিয়াদওয়ালা। চলচ্চিত্র তারকা জন আব্রাহাম, বরুণ ধবন, জ্যাকলিন ফার্নান্দেজ, সাকিব সেলিম এবং অক্ষয় খান্না। ফিল্ম এর স্কোর অভিজিৎ ভাগীনী দ্বারা গঠিত হয় এবং ফিল্ম এর বাদ্যযন্ত্র সংখ্যার প্রীতম চক্রবর্তী দ্বারা গঠিত হয়। চলচ্চিত্রটি বিশ্বব্যাপী মুক্তি পায় ২৯ জুলাই ২০১৬-এ।
মিডিল ইস্ট, ভারতের শীর্ষ ক্রিকেটার ভীরাজ শর্মা (সাকিব সেলিম) একটি ক্রিকেট টুর্নামেন্ট চলাকালীন নিখোঁজ. ভারতীয় কর্তৃপক্ষ দাবি দুই দিন পরে ভারত বনাম পাকিস্তান ক্রিকেট ম্যাচ পর্যন্ত ভীরাজ অপহরণ করে ম্যাচ বাতিল করতে না তাদের সতর্ক করা হয়েছে, একটি অজানা পাকিস্তানি ফ্যান একটি ভিডিও টেপ পায়। দুশ্চিন্তা এড়াতে ভারতীয় কর্তৃপক্ষ খবরটি মিডিয়া থেকে দূরে রাখে এবং একজন ভারতীয় পুলিশ কর্মকর্তা পাঠায় কবির শেরগিলকে (জন আব্রাহামকে) সংযুক্ত আরব আমিরাতে ৩৬-ঘণ্টায় একজন মানুষকে উদ্ধার করতে "
২০০৮ আসাম বোমা বিস্ফোরণ

২০০৮ আসাম বোমা বিস্ফোরণ ৩০ অক্টোবর গুয়াহাটি এবং পশ্চিম আসামের প্রতিবেশী অঞ্চল সমূহে সংঘটিত হয়েছিল। প্রতিবেদনসমূহের মতে প্রায় ১৮টি বোমার বিস্ফোরণ ঘটে, যার ফলে কমপক্ষে ৬১জন মানুষ নিহত হয় এবং ৪৭০জনেরও অধিক মানুষ আহত হয়।
কেন্দ্রীয় মন্ত্রী সাকীল আহমেদ নিশ্চিত করে বলেন ১০টা বিস্ফোরণ ঘটে, যদিও অন্যান্য প্রতিবেদনসমূহের মতে বোমার তালিকা ১৮ টি পর্যন্ত হতে পারে। বিস্ফোরণে গুয়াহাটি, বরপেটা রোড, বঙাইগাঁওএবং কোকরাঝার কে কাঁপিয়ে তুলেছিল।
বিস্ফোরণে গুয়াহাটির পানবাজার, ফাঁসি বাজার এবং গণেশগুরির নিসিনা এলাকাও কাঁপিয়ে তোলে যার জন্যে বাজারে এবং কার্যালয়ে যাওয়া মানুষে ভর্তি হয়ে পড়ে। কোকরাঝারায় তিনটি বোমা এর একটা সম্ভবত হাতবোমা (গ্রেনেড), বরপেটায় রোডে দুটা বোমা এবং বঙাইগাঁওয়ে একটা বোমার বিস্ফোরণ ঘটে। ভারতীয় সংবাদ মাধ্যমের মতে দেওয়ালীর ছুটির ঠিক আগে এই অপ্রত্যাশিত ঘটনা ঘটে এজন্যে ভুক্তভোগীর সংখ্যা অধিক হয়। গণেশগুরির বোমাটি একটি গাড়ীতে রাখা ছিল এবং বিস্ফোরণটি আসামের মুখ্যমন্ত্রী তরুণ গগৈর সরকারী বাসভবন থেকে ১০০মিটার দূরে সংঘটিত হয়।
গুয়াহাটিতে ৪১ জন, কোকরাঝারায় ২১জন এবং বরপেটা রোডে ১৫ জন মানুষের মৃত্যু ঘটে। নভেম্বরের ২ তারিখে আরো ৪ জন আহত লোক মৃত্যুবরণ করে। ৩ জনের গুয়াহাটি চিকিৎসা মহাবিদ্যালয় এ এবং অন্য একজনের বিশিষ্ঠ সামরিক চিকিৎসালয় এ দেহাবসান ঘটে। অন্য ২০জনের অবস্থা সংকটজনক ছিল। 
নিরাপত্তা বিভাগের মতে বিপুল পরিমাণের বিস্ফোরক যেমন আ ডি এক্স এবং অন্যান্য সি- ৪র নিশানা "প্লাস্টিক বিস্ফোরক" হিসেবে ব্যবহার করা হয়েছিল। বিস্ফোরণটি ঘটানোর জন্যে সময়-যন্ত্র (Timer) ব্যবহার করা হয়েছিল বলে সন্দেহ করা হয় যেহেতু সকল বিস্ফোরণ ১৫ মিনিটের ভিতর সংঘটিত হয়েছিল। অনুসন্ধানে মোটর সাইকেল ব্যবহারো সন্দেহ করা হয়েছিল। কিন্তু আসাম নিরাপত্তা বাহিনীর প্রধান পরিচালক আর.এন. মাথুরের ভাষ্যমতে অধিকসংখ্যক বোমা গাড়ীতে সংযুক্ত করা হয়েছিল।
তাৎক্ষণিকভাবে মৃত ছাড়াও হতাহতের ভিতর ৭জন ঐ রাতেই মৃত্যুমুখে ঢলে পরে।
মোসাদ্দেক হোসেন সৈকত

মোসাদ্দেক হোসেন (জন্ম: ১০ ডিসেম্বর, ১৯৯৫) ময়মনসিংহে জন্মগ্রহণকারী বাংলাদেশের উদীয়মান ক্রিকেটার। বাংলাদেশ ক্রিকেট দলের অন্যতম সদস্য তিনি। ডানহাতি ব্যাটার হিসেবে খেলে থাকেন। পাশাপাশি ডানহাতে অফ ব্রেক বোলিংয়েও পারদর্শী।
২০১৩ সাল থেকে প্রথম-শ্রেণীর ক্রিকেট ও লিস্ট এ ক্রিকেট খেলছেন। ২০১৪-১৫ মৌসুমে প্রথম-শ্রেণীর ক্রিকেটে উপর্যুপরি ২৫০ ও ২৮২ রান করেন। এছাড়াও, নিজস্ব ১০ম খেলায় সহস্রাধিক প্রথম-শ্রেণীর রান তোলেন। প্রথম বাংলাদেশী হিসেবে তিনটি দ্বি-শতক রান করেছেন।
২০১২ সালে অস্ট্রেলিয়া ও ২০১৩-১৪ মৌসুমে আবুধাবিতে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দুইবার বাংলাদেশের প্রতিনিধিত্ব করেছেন। এপ্রিল, ২০১৩ সালে শ্রীলঙ্কার বিপক্ষে চারদিনের দুইখেলার সিরিজে অধিনায়কের দায়িত্বে ছিলেন। প্রথম খেলায় ১০৭ ও দ্বিতীয় খেলায় ৭৪ করেন। এর অব্যবহিত পরই পাঁচ খেলার সীমিত ওভারে দুইশতাধিক রান তোলেন। তন্মধ্যে, তৃতীয় খেলায় ৯৮ তোলে বাংলাদেশকে এক উইকেটের নাটকীয় বিজয়ে প্রভূতঃ সহায়তা করেন। ঐ বছরে ইংল্যান্ডেও তিনি চমকপ্রদ অল-রাউন্ড ক্রীড়াশৈলী অব্যাহত রাখেন। ইংল্যান্ড অনূর্ধ্ব-১৯ দলের বিরুদ্ধে ১১৩ বলে অপরাজিত ১১০* ও ১০ ওভারে ৩/৩৮ লাভ করে ৩৮ রানের বিজয় এনে দেন।
অক্টোবর-নভেম্বর, ২০১৫ সালে বাংলাদেশ এ দলের সদস্যরূপে দক্ষিণ আফ্রিকা ও জিম্বাবুয়ে সফরে যান। জিম্বাবুয়ে এ দলের বিপক্ষে দুইখেলার সিরিজে শীর্ষস্থানীয় রান সংগ্রহকারী ছিলেন তিনি। ৬৪.৬৬ গড়ে ১৯৪ রান সংগ্রহ করেন।
২০ জানুয়ারি, ২০১৬ তারিখে টুয়েন্টি২০ আন্তর্জাতিকে অভিষেক ঘটে তার। সফরকারী জিম্বাবুয়ের বিপক্ষে খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে আবু হায়দার, মুক্তার আলী ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।
সেপ্টেম্বর ও অক্টোবর, ২০১৬ সালে বাংলাদেশ সফরে আসা আফগানিস্তান ক্রিকেট দলের বিপক্ষে তিনটি একদিনের আন্তর্জাতিকে অংশ নেয়ার জন্য ১৩-সদস্যের তালিকা ২২ সেপ্টেম্বর, ২০১৬ তারিখে প্রকাশ করা হয়। এতে ক্যাপবিহীন অবস্থায় তাকেও অন্যতম সদস্য মনোনীত করা হয়। ২৮ সেপ্টেম্বর, ২০১৬ তারিখে বাংলাদেশের ১১৯তম ওডিআই ক্রিকেটার হিসেবে মাহমুদুল্লাহ রিয়াদের কাছ থেকে ক্যাপ গ্রহণ করেন ও ঐদিনই আফগানিস্তানের বিপক্ষে অনুষ্ঠিত সিরিজের ২য় ওডিআইয়ে অভিষেক ঘটে তার। প্রথম ইনিংসে ৭ নম্বরে ব্যাটিংয়ে নেমে ৪৫ বলের মোকাবেলায় মহামূল্যবান ও দলের পক্ষে সর্বোচ্চ ৪৫ রান তোলেন। এরপর বোলিংয়ে নেমে প্রথম বলেই হাশমতউল্লাহ শহীদির উইকেট তুলে নেন। নির্ধারিত ১০ ওভারে তার বোলিং পরিসংখ্যান ছিল ২/৩১। এছাড়াও একটি ক্যাচ নেন তিনি। এ অল-রাউন্ড ক্রীড়াশৈলী প্রদর্শন স্বত্ত্বেও বাংলাদেশ দল ২ উইকেটে পরাজিত হয়।
ফেব্রুয়ারি, ২০১৭ সালে ভারতের বিপক্ষে খেলার জন্য দলে অন্তর্ভুক্ত হন। ইমরুল কায়েসের স্থলাভিষিক্ত হলেও একমাত্র টেস্টে অংশগ্রহণের সুযোগ ঘটেনি তার। পরবর্তীতে ১৫ মার্চ, ২০১৭ তারিখে শ্রীলঙ্কা সফরে বাংলাদেশের শততম টেস্টে অভিষেক ঘটে তার।
গুগল অ্যালো

অ্যালো গুগল দ্বারা নির্মিত একটি তাৎক্ষণিক বার্তা প্রেরক, মোবাইল অ্যাপ্লিকেশন। ১৮ মে, ২০১৬তে এটি গুগল,আই/ও এ ঘোষণা করা হয়েছিল, এবং চালু করা হয় সেপ্টেম্বর ২১, ২০১৬সালে। এই অ্যাপ্লিকেশনটি এনড্রয়েড (অপারেটিং সিস্টেম), এবং আইওএস এ উপলব্ধ।
অ্যালো ১৮ মে, ২০১৬ সালে গুগল,আই/ও এ ঘোষণা করা হয়। এই সময় গুগল ঘোষণা করে অ্যালো ২০১৬ সালের গ্রীষ্মকালে চালু হবে 
অ্যালো, ফোন নম্বরেের উপর ভিত্তি করে তৈরী।
অ্যালো এর চটপটে(স্মার্ট) উত্তর ফাংশন, গুগলের মেশিন প্রশিক্ষণ প্রযুক্তি ব্যবহার করে সর্বশেষ বার্তার জন্য একটি উত্তর সুপারিশ করে, যেটি বেশ কয়েকটি উদাহরণ থেকে বেছে নেওয়া যায়। স্মার্ট উত্তরের আরো একটি বৈশিষ্ট্য হল এটি ব্যবহারকারীকে পাঠানো চিত্রগুলি বিশ্লেষণ করে এবং সেই অনুসারে প্রতিক্রিয়া সুপারিশ করে। গুগলের ইনবক্স অ্যাপ্লিকেশনে অনুরূপ স্মার্ট উত্তর বৈশিষ্ট্য দেখা যায়। সময়ের সাথে মানানসই পরামর্শ প্রদানের জন্য এটা ক্রমাগত ব্যবহারকারীর আচরণ থেকে শেখে।
অজ্ঞাত মোড একটি ঐচ্ছিক মোড যাতে, চ্যাটেের মেয়াদ উত্তীর্ণ, ব্যক্তিগত সূচনাসমূহ, এবং এন্ড-থেকে-এন্ড সঙ্কেতায়ন (এনক্রিপশন) ব্যবহৃত হয়। এনক্রিপশনটি 'ওপেন হুইস্পার সিস্টেম' সংকেত প্রোটোকল ব্যবহার করে যেটি সংকেত অ্যাপ্লিকেশনে পুর্বেই ব্যবহৃত হয়েছে।
"ফিস্ ফিস্ থেকে চিৎকার" স্লাইডার দ্বারা চ্যাটের অক্ষরের মাপ/সাইজ বৃদ্ধি বা হ্রাস করে করে অভিব্যক্তির তীব্রতা বোঝান যায়।
এটি একটি অন্যতম চলতি অ্যাপস যেটি একটি কথোপকথন সম্বন্ধীয় ভার্চুয়াল সহকারী গুগল সহকারীকে সমর্থন করে।
এন্ড-টু-এন্ড এনক্রিপশন ঐচ্ছিক থাকার জন্য, নিরাপত্তা বিশেষজ্ঞ এবং গোপনীয়তা সমর্থনকারীর দ্বারা গুগল অ্যালো সমালোচিত হয়, যাতে তারা যুক্তি দেন যে অ্যাপ্লিকেশনটি সরকারি নজরদারিতে উন্মুক্ত ছেড়ে দেওয়া হচ্ছে। এডওয়ার্ড স্নোডেন, অন্যায়েের প্রতিবাদী, গোপন তথ্য ফাঁসকারী এবং সাবেক সি আই এর সদস্য, টুইটারে, অ্যাপ্লিকেশনটির সমালোচনা করে বলেন, "নতুন #অ্যালো চ্যাট অ্যাপ্লিকেশনের মধ্যে ডিফল্টরূপে এন্ড-টু-এন্ড এনক্রিপশন বন্ধ রাখার, গুগলের সিদ্ধান্তটি বিপদজনক আর অনিরাপদ"। থাই ডুওং, গুগলের পণ্য নিরাপত্তা দলের একজন সহ-প্রধান, একটি ব্যক্তিগত ব্লগ পোস্টে প্রকাশ করেন যে তিনি একটি অতিরিক্ত সেটিংএ জোর দেবেন যাতে ব্যবহারকারীদের সব সময় এনক্রিপশন চালু থাকবে, কিন্তু তিনি পরে বক্তব্য প্রত্যাহার করেন
যখন অ্যালো প্রথম চালু করা হয়, এর ডেভেলপারগণ শুধুমাত্র অজ্ঞাত ব্যবহারকারীর বার্তাগুলি ক্ষণকাল সংরক্ষণকরনের বিষয়ে কথা বলেছিলেন — যথা যে বার্তা তাদের গন্তব্যে বিতরণ করা হয়েছে অর্থাৎ পৌঁছে গেছে, সেগুলিকে গুগল এর সার্ভারের থেকে মুছে ফেলা হবে। প্রবর্তন এর সময়, গুগল প্রকাশ করে যে, অ্যালোর অন্তর্গত <nowiki>"</nowiki>স্মার্ট উত্তর" বৈশিষ্ট্যটি উন্নত করার জন্য তারা এর পরিবর্তে সমস্ত পরিচিত ব্যবহারকারী বার্তাগুলিও অনির্দিষ্ট সময়ের জন্য রাখবে (ব্যবহারকারী সক্রিয়ভাবে তাদের মুছে ফেলা পর্যন্ত )। ভার্জের রাসেল ব্রান্ডম মন্তব্য করেছেন যে "সিদ্ধান্তটি অ্যালো বার্তাগুলি আইন প্রয়োগকারীদের উপলব্ধ করানর জন্য উল্লেখযোগ্য ফলপ্রদ হবে। সাধারণভাবে, এখন অ্যালোর সকল বার্তা, আইনসম্মত পরোয়ানা অনুরোধে জিমেইল এবং হ্যাঙ্গাউটের বার্তা তথ্যের মতই উপলব্ধ হবে।"
নাসরীন জাহান

নাসরীন জাহান (জন্ম: মার্চ ৫, ১৯৬৪) একজন বাংলাদেশী লেখক, ঔপন্যাসিক, এবং সাহিত্য সম্পাদক। আশির দশকের শুরু থেকে তিনি লেখালেখি শুরু করেন। "উড়ুক্কু" উপন্যাসের মাধ্যমে তিনি খ্যাতি লাভ করেন। এই উপন্যাসের জন্য লাভ করেন ফিলিপ্‌স সাহিত্য পুরস্কার। এছাড়া বাংলা সাহিত্যে সামগ্রিক অবদানের জন্য লাভ করেন বাংলা একাডেমি পুরস্কার।
নাসরীন জাহান ১৯৬৪ সালে ৫ মার্চ বাংলাদেশের ময়মনসিংহ জেলার হালুয়াঘাটে জন্মগ্রহণ করেন। তার বাবা গোলাম আম্বিয়া ফকির ছিলেন সরকারি চাকুরিজীবী ও মা উম্মে সালমা ছিলেন গৃহিণী। বাবার চাকরির কারণে থাকতেন মামাবাড়িতে। ১৯৭১ সালে যুদ্ধ শুরু হলে তাকে আর তার ভাইকে ভারতের সীমান্তবর্তী এলাকায় তাদের এক মামীর বাড়িতে পাঠিয়ে দেওয়া হয়। যুদ্ধ শেষে ফিরে এসে ভর্তি হন শানকিপাড়া স্কুলে। যাতায়াতের সুবিধার জন্য থাকতেন ফুফুর বাড়িতে। ফুফুর এক মেয়ে ছিল শবনম জাহান। ফুফু তার নামের সাথে মিল রেখে মা-বাবার দেয়া নাম নাসরীন সুলতানা পরিবর্তন করে তার নাম রাখেন নাসরীন জাহান। স্কুলে পড়াকালীন পারভিন সুলতানা নামে এক বন্ধুর সাথে তার সখ্য গড়ে উঠে। সে বিদ্যাময়ী সরকারী বালিকা উচ্চ বিদ্যালয়-এ ভর্তি হলে তিনিও একই স্কুলে ভর্তি হন। ১৯৭৭ সালে শিশু একাডেমি থেকে লেখা চাওয়া হলে দুই বান্ধবী লেখা পাঠায়। দুজনের লেখা প্রকাশিত হয় সেই পত্রিকায়। নাসরীনের লেখা গল্পের নাম ছিল "ছাপানো গল্পটা"।
ব্যক্তিগত জীবনে নাসরীন জাহান কবি আশরাফ আহমেদের স্ত্রী। লেখালেখির সূত্রেই তার সাথে পরিচয় এবং সে থেকে প্রণয়। ১৯৮৩ সালে তারা বিয়ে করেন। তাদের এক মেয়ে। নাম অর্চি অতন্দ্রিলা।
নাসরীন জাহান পাক্ষিক পত্রিকা অন্যদিনের সাহিত্য সম্পাদক। ১৯৯৭ সাল থেকে তিনি এই পত্রিকার সম্পাদকের দায়িত্বে রয়েছেন।
নাসরীন জাহান কৈশোর থেকে সাহিত্যচর্চার সাথে জড়িত। ১৯৮৩ সালে প্রতিষ্ঠার পর থেকে তিনি ময়মনসিংহ সাহিত্য সংসদের পাঠচক্র সংগঠন বীক্ষণে অংশ নিতেন। সেখানে কবি নির্মলেন্দু গুনের সাথে পরিচিত হন। "স্থবির যৌবন", "বিচূর্ণ ছায়া", "পথ, হে পথ", "সারারাত বিড়ালের শব্দ" গল্পগ্রন্থগুলো প্রকাশের পর তিনি তার প্রথম উপন্যাস লিখেন। তার রচিত প্রথম উপন্যাস "উড়ুক্কু"। উপন্যাসটি ইংরেজিতে অনুবাদ করেন কায়সার হক। এই উপন্যাসের জন্য তিনি ১৯৯৪ সালে ফিলিপ্‌স সাহিত্য পুরস্কার অর্জন করেন। ১৯৯৪ সালে প্রকাশিত তার দ্বিতীয় উপন্যাস "চন্দ্রের প্রথম কলা"। রূপকথাধর্মী এই উপন্যাসটি প্রথমটির তুলনায় কম সাড়া লাভ করে। ১৯৯৫ সালের একুশে বইমেলায় প্রকাশিত হয় তার রচিত উপন্যাস "চন্দ্রলেখার যাদুবিস্তার" ও মুক্তিযুদ্ধভিত্তিক "যখন চারপাশের বাতিগুলো নিভে আসছে"। পরের বছর একুশে বইমেলায় প্রকাশিত হয় তার দীর্ঘ নিরীক্ষাধর্মী উপন্যাস "সোনালি মুখোশ"। পরবর্তীতে তার রচিত উপন্যাসের মধ্যে "লি", "ক্রুশকাঠের কন্যা", "শঙ্খনর্তকী", "ঈশ্বরের বামহাত" উল্লেখযোগ্য। তার রচিত "ঈশ্বরের বামহাত" উপন্যাস অবলম্বনে নাট্য নির্মাতা সুমন আনোয়ার ২০১১ সালে নির্মাণ করেন ধারাবাহিক নাটক "দূর পাহাড়ের বাতাসেরা"। ২০০৯ সালে "চিল পাখির নীল ঠোঁটে" এবং পরের বছর ২০১০ সালে "সেই সাপ জ্যান্ত" প্রকাশের পর তিনি সাময়িক বিরতি নেন। সর্বশেষ ২০১৬ সালের একুশে বইমেলায় প্রকাশিত হয় তার উপন্যাস "নিঃসঙ্গতার পাহারাদার"।
তার লেখা সম্পর্কে তার নিজের উক্তি
"অনেকের কাছে আমার লেখার ভাষা জটিল বলে মনে হয়। কিন্তু আমি এভাবেই লিখি। আমার পাঠকরাও আমাকে এভাবে গ্রহণ করতে অভ্যস্ত।"
রকমারিতে নাসরিন জাহান
২০০৫-এ জনসংখ্যা অনুযায়ী দেশের তালিকা

এই নিবন্ধটি ২০০৫ সালের জনসংখ্যা অনুযায়ী দেশসমূহের তালিকা। এখানে ১ জুলাই ২০০৫ তারিখে অনুমিত জনসংখ্যার ভিত্তিতে বিশ্বের দেশসমূহের তালিকা দেয়া হয়েছে।
এই তালিকাটি জাতিসংঘ দ্বারা স্বীকৃত সমস্ত নির্ভর অঞ্চল, এবং চীন প্রজাতন্ত্র-এর নিয়ন্ত্রণাধীন অঞ্চলকে (তাইওয়ান) অন্তর্ভুক্ত করেছে।
এই তালিকাটি ক্ষেত্র ভিত্তিতে "দেশ"-এর সংজ্ঞা গ্রহণ করে। এখানে যুক্তরাজ্যকে একটি একক দেশ হিসাবে বিবেচিত করা হয়েছে এবং নেদারল্যান্ডস রাজ্য-এর অন্তর্ভুক্ত দেশগুলিকে পৃথকভাবে বিবেচিত করা হয়েছে।
মতিলাল পুরকায়স্থ

মতিলাল পুরকায়স্থ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অগ্নিযুগের বিপ্লবী ও রাজনীতিবিদ। তিনি ছিলেন ময়মনসিংহের বিপ্লবী সংস্থা সাধনা সমিতির বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী। তিনি সুবক্তা ছিলেন এবং ময়মনসিংহ জেলা কংগ্রেসের তৎকালীন সভাপতি ছিলেন।
মতিলাল পুরকায়স্থের জন্ম নেত্রকোণা জেলার কেন্দুয়া উপজেলার গোপালাশ্রম গ্রামে।
মতিলাল পুরকায়স্থ ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
ফেনী-১

ফেনী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফেনী জেলায় অবস্থিত জাতীয় সংসদের ২৬৫নং আসন।
ফেনী-১ আসনটি ফেনী জেলার পরশুরাম উপজেলা, ফুলগাজী উপজেলা ও ছাগলনাইয়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শিরীন আখতার বিনা প্রতিদ্বন্দ্বিতায় নির্বাচিত হন।
২০০১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, খুলনা-২, ফেনী-১ ও লক্ষ্মীপুর-২। সবগুলি আসনে জয়ী হবার পর, তিনি বগুড়া-৬ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। নভেম্বর ২০০১ সালের উপ-নির্বাচনে তার ছোটভাই সাঈদ ইস্কান্দার নির্বাচিত হন।
ফেনী-২

ফেনী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফেনী জেলায় অবস্থিত জাতীয় সংসদের ২৬৬নং আসন।
ফেনী-২ আসনটি ফেনী জেলার ফেনী সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নিজাম উদ্দিন হাজারী বিনা প্রতিদ্বন্দ্বিতায় নির্বাচিত হন।
ফেনী-৩

ফেনী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফেনী জেলায় অবস্থিত জাতীয় সংসদের ২৬৭নং আসন।
ফেনী-৩ আসনটি ফেনী জেলার সোনাগাজী উপজেলা ও দাগনভূঞা উপজেলা নিয়ে গঠিত।
নোয়াখালী-১

নোয়াখালী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৬৮নং আসন।
নোয়াখালী-১ আসনটি নোয়াখালী জেলার চাটখিল উপজেলা এবং সোনাইমুড়ি উপজেলার জয়াগ ইউনিয়ন, নদনা ইউনিয়ন, চাষীরহাট ইউনিয়ন, সোনাপুর ইউনিয়ন, দেওটি ইউনিয়ন, আমিশাপাড়া ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এইচ. এম. ইব্রাহিম বিনা প্রতিদ্বন্দ্বিতায় নির্বাচিত হন।
গণতন্ত্রী পার্টির প্রার্থী নুরুল ইসলাম নির্বাচনের কয়েকদিন আগে মারা যান। এই ঘটনায় নোয়াখালিী ১ আসনে নির্বাচন ১২ জানুয়ারি ২০০৯ পর্যন্ত স্থগিত ঘোষণা করা হয়। এইচ এম এম ইব্রাহিম, যিনি পূর্বে নূরুল ইসলামের পক্ষে প্রার্থীতা প্রত্যাহার করেছিলেন, তিনি মহাজোটের প্রার্থী হিসাবে তার জায়গায় নির্বাচনে অংশ নেন।
নোয়াখালী-২

নোয়াখালী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৬৯নং আসন।
নোয়াখালী-২ আসনটি নোয়াখালী জেলার সেনবাগ উপজেলা এবং সোনাইমুড়ি উপজেলার ৩টি ইউনিয়ন (বারগাঁও ইউনিয়ন, নাটেশ্বর ইউনিয়ন, অম্বরনগর ইউনিয়ন) নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোরশেদ আলম বিনা প্রতিদ্বন্দ্বিতায় নির্বাচিত হন।
নোয়াখালী-৩

নোয়াখালী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৭০নং আসন।
নোয়াখালী-৩ আসনটি নোয়াখালী জেলার বেগমগঞ্জ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মামুনুর রশীদ কিরন বিনা প্রতিদ্বন্দ্বিতায় নির্বাচিত হন।
নোয়াখালী-৪

নোয়াখালী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৭১নং আসন।
নোয়াখালী-৪ আসনটি নোয়াখালী জেলার সুবর্ণচর উপজেলা এবং নোয়াখালী সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ একরামুল করিম চৌধুরী বিনা প্রতিদ্বন্দ্বিতায় নির্বাচিত হন।
নোয়াখালী-৫

নোয়াখালী-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৭২নং আসন।
নোয়াখালী-৫ আসনটি নোয়াখালী জেলার কোম্পানীগঞ্জ উপজেলা, কবিরহাট উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ওবায়দুল কাদের বিনা প্রতিদ্বন্দ্বিতায় নির্বাচিত হন।
নোয়াখালী-৬

নোয়াখালী-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের ২৭৩নং আসন।
নোয়াখালী-৬ আসনটি নোয়াখালী জেলার হাতিয়া উপজেলা নিয়ে গঠিত।
!colspan="2"|নির্বাচন !! সদস্য !! দল
লক্ষ্মীপুর-১

লক্ষ্মীপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৪নং আসন।
লক্ষ্মীপুর-১ আসনটি লক্ষ্মীপুর জেলার রামগঞ্জ উপজেলা নিয়ে গঠিত।
লক্ষ্মীপুর-২

লক্ষ্মীপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৫নং আসন।
লক্ষ্মীপুর-২ আসনটি লক্ষ্মীপুর জেলার রায়পুর উপজেলা ও লক্ষ্মীপুর সদর উপজেলার ৯টি ইউনিয়ন (উত্তর হামছাদী ইউনিয়ন, দক্ষিণ হামছাদী ইউনিয়ন, দালাল বাজার ইউনিয়ন, চর রুহিতা ইউনিয়ন, পার্বতীনগর ইউনিয়ন, শাকচর ইউনিয়ন, টুমচর ইউনিয়ন, চর রমণীমোহন ইউনিয়ন, বশিকপুর ইউনিয়ন) নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ নোমান বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেছে নেন ও এর ফলে বাকী চার আসনে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে বাংলাদেশ আওয়ামী লীগের হারুনুর রশিদ নির্বাচিত হন।
লক্ষ্মীপুর-৩

লক্ষ্মীপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৬নং আসন।
লক্ষ্মীপুর-৩ আসনটি লক্ষ্মীপুর জেলার লক্ষ্মীপুর সদর উপজেলার বাঙ্গাখাঁ ইউনিয়ন, লাহারকান্দি ইউনিয়ন, ভবানীগঞ্জ ইউনিয়ন, তেওয়ারীগঞ্জ ইউনিয়ন, দত্তপাড়া ইউনিয়ন, লক্ষ্মীপুর পৌরসভা, উত্তর জয়পুর ইউনিয়ন, চন্দ্রগঞ্জ ইউনিয়ন, হাজিরপাড়া ইউনিয়ন, চর শাহী ইউনিয়ন, দিঘলী ইউনিয়ন, মান্দারী ইউনিয়ন, কুশাখালী ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. কে. এম. শাহজাহান কামাল বিনা প্রতিদ্বন্দ্বিতায় নির্বাচিত হন।
 
খায়রুল এনাম
লক্ষ্মীপুর-৪

লক্ষ্মীপুর-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৭নং আসন।
লক্ষ্মীপুর-৪ আসনটি লক্ষ্মীপুর জেলার রামগতি উপজেলা ও কমলনগর উপজেলা নিয়ে গঠিত।
চট্টগ্রাম-১

চট্টগ্রাম-১ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৭৮নং আসন।
চট্টগ্রাম-১ আসনটি চট্টগ্রাম জেলার মীরসরাই উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোশাররফ হোসেন বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী চার আসনে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে মোশাররফ হোসেন নির্বাচিত হন।
চট্টগ্রাম-২

চট্টগ্রাম-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৭৯নং আসন।
চট্টগ্রাম-২ আসনটি চট্টগ্রাম জেলার ফটিকছড়ি উপজেলা নিয়ে গঠিত।
চট্টগ্রাম-৩

চট্টগ্রাম-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮০নং আসন।
চট্টগ্রাম-৩ আসনটি চট্টগ্রাম জেলার সন্দ্বীপ উপজেলা নিয়ে গঠিত।
চট্টগ্রাম-৪

চট্টগ্রাম-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮১নং আসন।
চট্টগ্রাম-৪ আসনটি চট্টগ্রাম জেলার সীতাকুন্ড উপজেলা এবং চট্টগ্রাম সিটি কর্পোরেশন ০৯ ও ১০ নং ওয়ার্ড নিয়ে গঠিত।
চট্টগ্রাম-৫

চট্টগ্রাম-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮২নং আসন।
চট্টগ্রাম-৫ আসনটি চট্টগ্রাম জেলার চট্টগ্রাম সিটি কর্পোরেশন ০১ ও ০২ নং ওয়ার্ড এবং হাটহাজারী উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনিসুল ইসলাম মাহমুদ বিনা প্রতিদ্বন্দ্বিতায় নির্বাচিত হন।
চট্টগ্রাম-৬

চট্টগ্রাম-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৩নং আসন।
চট্টগ্রাম-৬ আসনটি চট্টগ্রাম জেলার রাউজান উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. বি. এম. ফজলে করিম চৌধুরী বিনা প্রতিদ্বন্দ্বিতায় নির্বাচিত হন।
চট্টগ্রাম-৭

চট্টগ্রাম-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৪নং আসন।
চট্টগ্রাম-৭ আসনটি চট্টগ্রাম জেলার রাঙ্গুনিয়া উপজেলা এবং বোয়ালখালী উপজেলার শ্রীপুর খরণদ্বীপ ইউনিয়ন নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ হাছান মাহমুদ বিনা প্রতিদ্বন্দ্বিতায় নির্বাচিত হন।
চট্টগ্রাম-৮

চট্টগ্রাম-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৫নং আসন।
চট্টগ্রাম-৮ আসনটি চট্টগ্রাম জেলার চট্টগ্রাম সিটি কর্পোরেশনের ৩নং পাঁচলাইশ, ৪নং চান্দগাঁও, ৫নং মোহরা, ৬নং পূর্ব ষোলশহর ও ৭নং পশ্চিম ষোলশহর ওয়ার্ড, বোয়ালখালী পৌরসভা এবং বোয়ালখালী উপজেলার কধুরখীল ইউনিয়ন, পশ্চিম গোমদণ্ডী ইউনিয়ন, শাকপুরা ইউনিয়ন, সারোয়াতলী ইউনিয়ন, পোপাদিয়া ইউনিয়ন, চরণদ্বীপ ইউনিয়ন, আমুচিয়া ইউনিয়ন ও আহলা করলডেঙ্গা ইউনিয়ন নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মইন উদ্দীন খান বাদল বিনা প্রতিদ্বন্দ্বিতায় নির্বাচিত হন।
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির আমির খসরু মাহমুদ চৌধুরী নির্বাচিত হন।
চট্টগ্রাম-৯

চট্টগ্রাম-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৬নং আসন।
চট্টগ্রাম-৯ আসনটি চট্টগ্রাম শহরের চট্টগ্রাম সিটি কর্পোরেশন ১৫, ১৬, ১৭, ১৮, ১৯, ২০, ২১, ২২, ২৩, ৩১, ৩২, ৩৩, ৩৪ ও ৩৫ নং ওয়ার্ড নিয়ে গঠিত।
চট্টগ্রাম-১০

চট্টগ্রাম-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৭নং আসন।
চট্টগ্রাম-১০ আসনটি চট্টগ্রাম শহরের চট্টগ্রাম সিটি কর্পোরেশন ০৮, ১১, ১২, ১৩, ১৪, ২৪, ২৫ ও ২৬ নং ওয়ার্ড নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আফছারুল আমীন বিনা প্রতিদ্বন্দ্বিতায় নির্বাচিত হন।
চট্টগ্রাম-১১

চট্টগ্রাম-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৮নং আসন।
চট্টগ্রাম-১১ আসনটি চট্টগ্রাম শহরের চট্টগ্রাম সিটি কর্পোরেশন ২৭, ২৮, ২৯, ৩০, ৩৬, ৩৭, ৩৮, ৩৯, ৪০ ও ৪১ নং ওয়ার্ড নিয়ে গঠিত।
চট্টগ্রাম-১২

চট্টগ্রাম-১২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৯নং আসন।
চট্টগ্রাম-১২ আসনটি চট্টগ্রাম জেলার পটিয়া উপজেলার ১৭টি ইউনিয়ন নিয়ে গঠিত।
২০১২ সালের নভেম্বরে আখতারুজ্জামান চৌধুরী বাবু মৃত্যুবরণ করেন। ২০১৩ সালের জানুয়ারির উপনির্বাচনে বাংলাদেশ আওয়ামী লীগের প্রার্থী সাইফুজ্জামান চৌধুরী জাভেদ নির্বাচিত হন।
চট্টগ্রাম-১৩

চট্টগ্রাম-১৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৯০নং আসন।
চট্টগ্রাম-১৩ আসনটি চট্টগ্রাম জেলার আনোয়ারা উপজেলা এবং কর্ণফুলি উপজেলা নিয়ে গঠিত।
১৯৯৬ সালের সাধারণ নির্বাচনে অলি আহমেদ দুইটি আসনে দাড়ান: চট্টগ্রাম-১৩ ও চট্টগ্রাম-১৪। সবগুলি আসনে জয়ী হবার পর, তিনি চট্টগ্রাম-১৪ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরের উপ-নির্বাচনে বিএনপির মমতাজ বেগম নির্বাচিত হন।
চট্টগ্রাম-১৪

চট্টগ্রাম-১৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৯১নং আসন।
চট্টগ্রাম-১৪ আসনটি চট্টগ্রাম জেলার চন্দনাইশ উপজেলা এবং সাতকানিয়া উপজেলার কেঁওচিয়া ইউনিয়ন, কালিয়াইশ ইউনিয়ন, বাজালিয়া ইউনিয়ন, ধর্মপুর ইউনিয়ন, পুরানগড় ইউনিয়ন ও খাগরিয়া ইউনিয়ন নিয়ে গঠিত। বর্তমান সীমানাটি ২০১৩ সালে বাংলাদেশ নির্বাচন কমিশন পুন:নির্ধারণ করে। 
চট্টগ্রাম ১৪ আসন ১৯৭৩ সালে গঠিত হয়। 
২০০৮ সালের নির্বাচন পর্যন্ত এই আসনের অন্তর্ভুক্ত এলাকা ছিল
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নজরুল ইসলাম চৌধুরী বিনা প্রতিদ্বন্দ্বিতায় নির্বাচিত হন।
চট্টগ্রাম-১৫

চট্টগ্রাম-১৫ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৯২নং আসন।
চট্টগ্রাম-১৫ আসনটি চট্টগ্রাম জেলার লোহাগাড়া উপজেলা এবং সাতকানিয়া উপজেলার ১১টি ইউনিয়ন নিয়ে গঠিত।
বর্তমান সীমানাটি ২০১৩ সালে বাংলাদেশ নির্বাচন কমিশন পুন:নির্ধারণ করে।
সাতকানিয়া উপজেলার অন্তর্ভুক্ত ইউনিয়নগুলো হলো:
চট্টগ্রাম ১৫ আসন ১৯৭৩ সালে গঠিত হয়। 
২০০৮ সালের নির্বাচন পর্যন্ত বাঁশখালী উপজেলার তৎকালীন ১৫টি ইউনিয়ন ও বাঁশখালী পৌরসভা নিয়ে গঠিত এলাকা এই আসনের অন্তর্ভুক্ত ছিল। সাতকানিয়া ও লোহাগাড়া উপজেলার আওতাধীন কোনো এলাকা অন্তর্ভুক্ত ছিল না।
চট্টগ্রাম-১৬

চট্টগ্রাম-১৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৯৩নং আসন।
চট্টগ্রাম-১৬ আসনটি চট্টগ্রাম জেলার বাঁশখালী উপজেলা নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। এ পুনর্নির্ধারণের ফলে চট্টগ্রাম জেলায় ১টি নতুন আসন যোগ করা হয়, যার ফলে এ বন্দরনগরীতে আসন বৃদ্ধি পেয়ে ১৬টি হয়।
কক্সবাজার-১

কক্সবাজার-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৪নং আসন।
কক্সবাজার-১ আসনটি কক্সবাজার জেলার চকরিয়া উপজেলা ও পেকুয়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ ইলিয়াছ বিনা প্রতিদ্বন্দ্বিতায় নির্বাচিত হন।
কক্সবাজার-২

কক্সবাজার-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৫নং আসন।
কক্সবাজার-২ আসনটি কক্সবাজার জেলার কুতুবদিয়া উপজেলা ও মহেশখালী উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আশেক উল্লাহ রফিক বিনা প্রতিদ্বন্দ্বিতায় নির্বাচিত হন।
কক্সবাজার-৩

কক্সবাজার-৩ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৬নং আসন।
কক্সবাজার-৩ আসনটি কক্সবাজার জেলার কক্সবাজার সদর উপজেলা, রামু উপজেলা ও ঈদগাঁও উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সাইমুম সরওয়ার কমল বিনা প্রতিদ্বন্দ্বিতায় নির্বাচিত হন।
১লা অক্টোবর ২০০১ সালের সাধারণ নির্বাচনের আগে বিএনপির প্রার্থী মারা যান। আসনটিতে ১ নভেম্বর পর্যন্ত ভোটগ্রহণ স্থগিত করা হয়েছিল। মোহাম্মদ শহীদুজ্জামান, মৃতের ছোট ভাই, তার জায়গায় দাড়ান।
কক্সবাজার-৪

কক্সবাজার-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৭ নং আসন।
এই আসনটি ১৯৮৬ সালে গঠিত হয়। পূর্বে এটি রামু উপজেলা-টেকনাফ উপজেলা-উখিয়া উপজেলা নিয়ে গঠিত অবিভক্ত চট্টগ্রাম-১৮ আসন ছিল।
কক্সবাজার-৪ আসনটি কক্সবাজার জেলার উখিয়া উপজেলা ও টেকনাফ উপজেলা নিয়ে গঠিত।
শ্রীগুপ্ত

শ্রীগুপ্ত (রাজত্বকাল ২৪০-২৮০ খ্রিষ্টাব্দ) প্রাক-গুপ্ত সাম্রাজ্যের একজন রাজা ছিলেন, যিনি গুপ্ত রাজবংশ প্রতিষ্ঠা করেন।
আনুমানিক ৬৯০ খ্রিষ্টাব্দে ইজিং নামক চীনা বৌদ্ধ ভিক্ষুর রচনা থেকে দ্বিতীয় চন্দ্রগুপ্তের কন্যা প্রভাবতীগুপ্তের পুণে তাম্রলিপির বর্ণনা পাওয়া যায়, যেখানে "মহারাজা" শ্রীগুপ্তকে গুপ্ত রাজবংশের প্রতিষ্ঠাতা হিসেবে উল্লেখ করা হয়েছে। ইজিংয়ের রচনা থেকে আরো জানা যায় যে, চীনা বৌদ্ধ তীর্থযাত্রীদের ভারতে বসবাসের সুবিধার জন্য শ্রীগুপ্ত মি-লি-কিয়া-সি-কিয়া-পো-নো নামক একটি বৌদ্ধ মঠ প্রতিষ্ঠার আদেশ দেন, যার ব্যয় নির্বাহের জন্য তিনি চব্বিশটি গ্রাম দান করেছিলেন। এই মি-লি-কিয়া-সি-কিয়া-পো-নো বৌদ্ধ মঠটি নালন্দার অদূরে অবস্থিত মৃগশিখাবন না বরেন্দ্রভূমির মৃগস্থাপন বিহার সেই নিয়ে দ্বিমত রয়েছে।
ঘটোৎকচগুপ্ত

ঘটোৎকচগুপ্ত (রাজত্বকাল ২৮০-৩১৯ খ্রিষ্টাব্দ) প্রাক-গুপ্ত সাম্রাজ্যের একজন রাজা ছিলেন।
ঘটোৎকচগুপ্ত গুপ্ত রাজবংশের প্রতিষ্ঠাতা শ্রীগুপ্তের পুত্র ছিলেন। তিনি "মহারাজা" উপাধি গ্রহণ করেছিলেন। তার মৃত্যুর পর তার পুত্র প্রথম চন্দ্রগুপ্ত সিংহাসনলাভ করেন।